Konverzió és eredmény mérés online fizetési rendszerekben
VoxPay » ONLINE FIZETÉS BLOG » BANKKÁRTYÁS FIZETÉS » Optimalizálás 2. – Konverzi [...]
Az izgalmas, újszerű, megváltó ötletek bevtése előtt azonban van még egy fontos feladatunk: be kell állítanunk oldalunkon a mérést. Mitöbb nem csak be kell állítanunk, hanem ezt jól, átgondoltan kell tennünk, hogy a későbbi változtatásokról egyértelműen és objektívan meg tudjuk ítélni sikeresek, vagy sikertelenek voltak.
Hol mérjük a konverziót?
Minden weboldal egy kicsit más, így varázsreceptet nem adhatunk a konverziós oldal pontos meghatározására, de megnézhetjük az online fizetéssel működő oldalak tipikus konverzió mérési oldalait.
A látogatóból akkor lesz vásárló, amikor a fizetés sikerrel lezárult. A VoxPay fizetési rendszereket használó Partnereink vásárlási folyamata leegyszerűsítve:
Látogató kiválasztja a terméket, ha kell megadja adatait,
A VoxPay oldalain elvégzi a fizetést,
Visszatér a Partner oldalra,
A Partner a sikeres vagy a sikertelen fizetési oldalt jeleníti meg számára (a háttérben a VoxPay-től kérdezi le az eredményt)
Az ideális mérési pont a “sikeres fizetési oldal”, tahát az a weboldal, melyet akkor és csak akkor láthat a felhasználó, ha a fizetés sikeres volt.
Abban az esetben, ha a kereskedői oldal egyetlen fizetési eredmény oldalon jeleníti meg a sikeres és sikertelen fizetési eredményt is, sajnos változtatni kell, legalábbis ha a legegyzserűbb konverzió mérési módszert szeretnénk alkalmazni.
Ez nem is kérdés, mérjük meg hány darab konverzió történik! Vagy mégsem?
A fent említett legegyszerűbb módszerrel valóban darabszámot mérünk. Ez akkor elegendő, ha egyetlen terméket vagy szolgáltatást vásárolhatnak meg oldalunkon, minden vásárlás értéke azonos.
Például: weboldalunkon elő lehet fizetni havi prémium hozzáférésre, melynek ára 2400Ft+áfa. Nincs más előfizetés típus, és egyszerre egy hónapra fizethetnek elő. Mérünk havonta 300db konverziót, melyből egyértelmű, hogy a forgalom 300 x 2400ft+áfa = 720 000Ft+áfa.
Amennyiben oldalunkon több termék rendelhető – vagy egy vásárlással egy termékből több is rendelhető – a második szintre kell lépnünk, melyet nevezzünk csak Ecommerce Tracking-nek.
Ezen módszer nem csupán a vásárlás darabszámát képes mérni, hanem a tranzakciók részleteit is:
tranzakciós azonosító
termék kódja (temékenként)
termék egységára (temékenként)
termék darabszáma (temékenként)
Például: a weboldalra bevezetjük a normál hozzáférést 1 200Ft+áfa előfizetési díjal (a prémium 2400Ft+áfa árú mellett). A hónap végén 500db konverziónk van, de már tudjuk az összesített forgalmat is, mely 960 000Ft+áfa, és azt is, hogy 200db 1200Ft+áfás vásárlás és 300db 2400Ft+áfás vásárlás volt.
Miért jó ez? Azért, mert ha a konverziónövelő ötleteinket kitesszük az oldalra, 1 hónap múlva látni fogjuk az objektív eredményeket. Nézzük a példát!
“A” ötletünk kikerült az oldalra
Konverzió darabszáma: 500db-ról 450db-ra csökkent. – Az egyszerű darabszám méréssel sikertelennek ítélhetjük a változtatást!
Konverziók forgalmi értéke: 960 000Ft+áfa értékről 1 020 000Ft+áfa értékre nőtt. – Az Ecommerce tracking-el mérve valójában a változtatás sikeres volt!
1200Ft+áfa értékű vásárlások: 200db-ról 50db-ra csökkent,, értéke 240eFt+áfa értékről 60eFt+áfa értékre csökkent.
2400Ft+áfa értékű vásárlások: 300db-ról 400db-ra nőtt, értéke 720eFt+áfa értékről 960eFt+áfa értékre nőtt.
Könnyen belátható, hogy az ecommerce tracking sokkal pontosabb mérést biztosít, és adott esetben megmenthet minket a téves következtetésektől és a jó fejlesztések elvetésétől is.
“Haszon tarcking”
Van az Ecommerce trackingben egy olyan lehetőség, amit a modern cégvezetők tudnak igazán értékelni. A módszer lényege az, hogy az értékeknél nem a termékünk árát adjuk meg, hanem a termék vásárlásával elért hasznon értékét (hozzáadott érték, árrés).
Mikor van ennek érteme? Akkor, ha a termékeinknek nem azonos a haszontartalma!
Például: ha a korábbi példa 2400Ft+áfa árú prémium előfizetését meg lehet vásárolni VoxPay bankkártyás fizetéssel és emelt díjas sms fizetéssel is, a két fizetési mód esetében nagyon különböző összeg marad nálunk. Bankkártya esetében számoljunk 92%-al, SMS esetében pedig 54%-al.
1db bankkártyás előfizetésből: 2400 x 0,92 = 2208Ft+áfa bevételünk lesz.
1db emelt díjas SMS előfizetésből: 2400 x 0,54 = 1296Ft+áfa bevételünk keletkezik.
Tehát hiába mérjük a tranzakciók értékét, azt nem tudjuk pontosan, hogy valójában mennyi tiszta bevételünk keletkezik.
A megoldás az, hogy a termékekhez saját rendszerünkben letároljuk az egyes fizetési módoknak megfelelő haszon értéket. A konverzió mérés során a terméknek és a fizetési módnak megfelelő értéket helyettesítjük be a mérőkódba, így ha a forgalom azonos marad, de a bankkártyás fizetések aránya nővekszik, ezt a “haszon mérés” értéke szépen követni fogja.
Konverzió mérés eszközei
Számtalan fizetős és ingyenes statisztikai megoldás kínál konverzió mérési lehetőséget. Mi a Google Analytics ingyenes és már-már szabványnak számító rendszerét használjuk, mert ez jól együttműködik a Google AdWords-el is.
Analytics konverzió mérés beállítása
Az egyszerű mérést az Analytics profilban a “Goals” tabon lehetséges. Új Goal hozzáadásakor ezeket kötelező megadnunk:
Goal Name – Adjunk egy nevet a konverziónak.
Goal Type – legyen URL destination.
Goal URL – legyen a sikeres fizetési oldalunk, pl.: www.oldalunk.hu/sikeres.html
Match Type – maradhat a head match beállítás.
Az második és harmadik szintű Ecommerce Trackinghez szinté szükségünk van Analytics fiókra, az oldalunkra pedig a sikeres fizetés oldalban egy további mérőkód megadására van szükség: http://code.google.com/intl/hu/apis/analytics/docs/tracking/gaTrackingEcommerce.html
AdWords konverzió mérés beállítása
Az AdWords az egyszerű konverzió darabszám mérést az Analytics Goal beállítások importálásával is biztosítja. Az Ecommerce trackinghez egy további mérőkód elhelyezés szükséges: http://adwords.google.com/support/aw/bin/answer.py?hl=en&answer=115794
Most, hogy már a konverzió mérés helyesen beállításra került oldalunkon, belevághatunk a valódi ötletelésbe, az igazi hatékonyság növelésbe!
Következő cikkünkben megvizsgáljuk, hogyan “Találjuk meg a vásárlási folyamatban a kritikus pontot”, ahol a legnagyobb javulást érhetjük el!
hasonló bejegyzések: Optimalizálás 1. – Konverziós arány
« Optimalizálás 1. – Konverziós arányELLOPTÁK A BANKKÁRTYÁJÁT? »